Foto: Reuters Rossiya Tashqi ishlar vazirligi rahbari Sergey Lavrovning ma’lum qilishicha, AQShning kelishib olish qobiliyati savollarga sabab bo‘lyapti. Bu haqda RIA «Novosti» xabar qildi. «AQShning kelishib olish bo‘yicha qobiliyati ko‘p savollarni keltirib chiqaryapti, bu ayniqsa, Eron yadro dasturi bo‘yicha Qo‘shma keng ko‘lamli harakatlar rejasi, BMTning Yaqin Sharqdagi vaziyatga yechim topish bo‘yicha qarori, iqlim bo‘yicha Parij konferensiyasi deklaratsiyasi, Butunjahon savdo tashkilotining asosiy prinsiplari kabi yirik xalqaro kelishuvlarni buzish bo‘yicha harakatlar fonida yuz bermoqda», - deya aytib o‘tdi Lavrov Xalqaro xavfsizlik bo‘yicha Moskva konferensiyasida. Shuningdek, tashqi siyosat idorasi rahbarining ta’kidlashicha, AQSh siyosatida jahon ishlarida revizionizmga bo‘lgan tendensiya ko‘zga tashlanmoqda. Eslatib o‘tamiz, avvalroq AQSh rossiyalik oligarxlarga qarshi sanksiyalar joriy etishi xabar qilingandi.